ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 16ης Ιουνίου 2010 σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (2010/339/ΕΕ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το άρθρο 28, τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3, την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται και οι οποίοι πλήττονται από τις συνέπειες των μεγάλων διαρθρωτικών αλλαγών στη μορφή του παγκόσμιου εμπορίου και να τους ενισχύσει κατά την επανένταξή τους στην αγορά εργασίας. (2) Το πεδίο εφαρμογής του ΕΤΠ επεκτάθηκε στις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζόμενους που απολύθηκαν ακριβώς λόγω της παγκόσμιας οικονομικής και χρηματοπιστωτικής κρίσης. (3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ορίου των 500 εκατ. EUR. (4) Στις 7 Αυγούστου 2009 η Ιρλανδία υπέβαλε αίτηση για κινητοποίηση του ΕΤΠ όσον αφορά τις απολύσεις στην εταιρεία Waterford Crystal και σε τρεις προμηθευτές της ή παραγωγούς των επόμενων σταδίων του προϊόντος, και τη συμπλήρωσε με πρόσθετες πληροφορίες έως τις 3 Νοεμβρίου 2009. Η αίτηση πληροί τις προϋποθέσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 2 570 853 EUR. (5) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ιρλανδία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 2 570 853 EUR σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Στρασβούργο, 16ης Ιουνίου 2010.

Χημική βιομηχανία


ΚΑΝΟΝΙΣΜΌΣ (ΕΕ) αριθ. 518/2010 ΤΗΣ ΕΠΙΤΡΟΠΉΣ της 15ης Ιουνίου 2010 για τον καθορισμό των εισαγωγικών δασμών στον τομέα των σιτηρών από τη 16η Ιουνίου 2010 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), τον κανονισμό (ΕΚ) αριθ. 1249/96 της Επιτροπής, της 28ης Ιουνίου 1996, για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1, Εκτιμώντας τα ακόλουθα: (1) Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002, ex 1005 εκτός από τα υβρίδια προς σπορά, και ex 1007 εκτός από τα υβρίδια προς σπορά, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 %, μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον δασμολογικό συντελεστή του κοινού δασμολογίου. (2) Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά. (3) Σύμφωνα με τις διατάξεις του άρθρου 2 παράγραφος 2 του κανονισμού (ΕΚ) αριθ. 1249/96, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002 00, 1005 10 90, 1005 90 00 και 1007 00 90 είναι η ημερήσια αντιπροσωπευτική τιμή εισαγωγής cif που ορίζεται βάσει της μεθόδου που προβλέπεται στο άρθρο 4 του εν λόγω κανονισμού. (4) Είναι σκόπιμο να καθοριστούν οι εισαγωγικοί δασμοί για την περίοδο από τη 16η Ιουνίου 2010, οι οποίοι θα ισχύουν έως τον εκ νέου καθορισμό τους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από τη 16η Ιουνίου 2010, οι εισαγωγικοί δασμοί στον τομέα των σιτηρών οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007 καθορίζονται στο παράρτημα I του παρόντος κανονισμού βάσει των στοιχείων του παραρτήματος II. Άρθρο 2 Ο παρών κανονισμός αρχίζει να ισχύει στις 16 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Ιουνίου 2010.

Εμπορικές πράξεις

Εμπορική νομοθεσία


ΑΠΌΦΑΣΗ BiH/16/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 15ης Ιουνίου 2010 σχετικά με τον διορισμό του αρχηγού της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (2010/344/ΚΕΠΠΑ) Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο, την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 6, Εκτιμώντας τα ακόλουθα: (1) Με την ανταλλαγή επιστολών μεταξύ του γενικού γραμματέα/ύπατου εκπροσώπου και του γενικού γραμματέα του ΝΑΤΟ στις 28 Σεπτεμβρίου 2004 και στις 8 Οκτωβρίου 2004 αντιστοίχως, το Βορειοατλαντικό Συμβούλιο συμφώνησε να τοποθετηθεί ο αρχηγός του στρατιωτικού επιτελείου της Διοίκησης Συμμαχικών Δυνάμεων στη Νάπολη ως αρχηγός της μονάδας διοίκησης της ΕΕ στη Νάπολη. (2) O διοικητής επιχειρήσεων της ΕΕ συνέστησε να διορισθεί ο υποστράτηγος κ. Leandro DE VICENTI, αρχηγός του στρατιωτικού επιτελείου της Διοίκησης Συμμαχικών Δυνάμεων στη Νάπολη, ως αρχηγός της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη. (3) Η στρατιωτική επιτροπή της ΕΕ υποστήριξε την εν λόγω σύσταση. (4) Σύμφωνα με το άρθρο 6 της κοινής δράσης 2004/570/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας να ασκήσει την πολιτική και στρατηγική διεύθυνση της στρατιωτικής επιχείρησης της ΕΕ. (5) Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή των αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. (6) Το Ευρωπαϊκό Συμβούλιο της Κοπεγχάγης της 12ης και 13ης Δεκεμβρίου 2002 υιοθέτησε δήλωση, σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ευρωπαϊκής Ένωσης είναι ταυτόχρονα είτε μέλη του ΝΑΤΟ είτε συμβαλλόμενα μέρη της «εταιρικής σχέσης για την ειρήνη», και έχουν ως εκ τούτου συνάψει διμερείς συμφωνίες ασφάλειας με το ΝΑΤΟ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο υποστράτηγος κ. Leandro DE VICENTI διορίζεται αρχηγός της μονάδας διοίκησης της ΕΕ στη Νάπολη για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη. Άρθρο 2 Η παρούσα απόφαση τίθεται σε ισχύ την 15η Ιουνίου 2010. Βρυξέλλες, 15 Ιουνίου 2010.

Ένοπλες δυνάμεις

ΕΘΝΙΚΗ ΑΜΥΝΑ

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 513/2010 ΤΗΣ ΕΠΙΤΡΟΠΉΣ της 15ης Ιουνίου 2010 σχετικά με την τροποποίηση του παραρτήματος VI του κανονισμού (ΕΚ) αριθ. 1234/2007 του Συμβουλίου όσον αφορά την αναπροσαρμογή των ποσοστώσεων από την περίοδο εμπορίας 2010/2011 στον τομέα της ζάχαρης Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 59 παράγραφος 1, σε συνδυασμό με το άρθρο 4, Εκτιμώντας τα ακόλουθα: (1) Το παράρτημα VI του κανονισμού (ΕΚ) αριθ. 1234/2007 καθορίζει τις εθνικές και περιφερειακές ποσοστώσεις για την παραγωγή ζάχαρης, ισογλυκόζης και σιροπιού ινουλίνης. Για την περίοδο εμπορίας 2010/2011, οι εν λόγω ποσοστώσεις θα πρέπει να αναπροσαρμοστούν, λαμβανομένης υπόψη της απόφασης των γαλλικών αρχών να εφαρμόσουν το άρθρο 60 του κανονισμού (ΕΚ) αριθ. 1234/2007. (2) Συνεπώς, το παράρτημα VI του κανονισμού (ΕΚ) αριθ. 1234/2007 πρέπει να τροποποιηθεί αναλόγως. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα VI του κανονισμού (ΕΚ) αριθ. 1234/2007 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του ισχύει άμεσα σε κάθε κράτος μέλος. Βρυξέλλες, 15 Ιουνίου 2010.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 517/2010 ΤΗΣ ΕΠΙΤΡΟΠΉΣ της 15ης Ιουνίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 16 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Ιουνίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ EU SSR GUINEA-BISSAU/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 15ης Ιουνίου 2010 για τον διορισμό του Αρχηγού αποστολής της αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Γουινέα Μπισσάου, (EU SSR GUINEA-BISSAU) (2010/334/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 38, τρίτη παράγραφος, την κοινή δράση 2008/112/ΚΕΠΠΑ του Συμβουλίου, της 12ης Φεβρουαρίου 2008, σχετικά με τη συγκρότηση αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέα Μπισσάου (EU SSR GUINEA-BISSAU) (1), και ιδίως το άρθρο 8, παράγραφος 1, δεύτερο εδάφιο. Εκτιμώντας τα ακόλουθα: (1) Με το άρθρο 8, παράγραφος 1, της κοινής δράσης 2008/112/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (εφεξής: «ΕΠΑ»), σύμφωνα με το άρθρο 38 της συνθήκης, να λαμβάνει τις σχετικές αποφάσεις, για τον πολιτικό έλεγχο και τη στρατηγική διεύθυνση της αποστολής EU SSR GUINEA-BISSAU, και, μεταξύ άλλων, να διορίζει Αρχηγό αποστολής. (2) Στις 5 Μαρτίου 2008, κατόπιν πρότασης του γενικού γραμματέα του Συμβουλίου/υπάτου εκπροσώπου για την κοινή εξωτερική πολιτική και πολιτική ασφαλείας, η ΕΠΑ, με την απόφαση EU SSR GUINEA-BISSAU/1/2008 (2), διόρισε τον κ. Juan Esteban VERASTEGUI ως Αρχηγό αποστολής της αποστολής της Ευρωπαϊκής Ένωσης EU SSR GUINEA-BISSAU. (3) Η ύπατος εκπρόσωπος της Ένωσης για θέματα εξωτερικής πολιτικής και πολιτικής ασφάλειας πρότεινε να διορισθεί ο κ. Fernando AFONSO προς αντικατάσταση του κ Juan Esteban VERASTEGUI ως Αρχηγός αποστολής της αποστολής της Ευρωπαϊκής Ένωσης EU SSR GUINEA-BISSAU από 1ης Ιουλίου 2010, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Fernando AFONSO διορίζεται Αρχηγός αποστολής της αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέα Μπισσάου, (EU SSR GUINEA-BISSAU) από 1ης Ιουλίου 2010. Άρθρο 2 Η απόφαση EU SSR GUINEA-BISSAU/1/2008 της Επιτροπής Πολιτικής και Ασφάλειας της 5ης Μαρτίου 2008 καταργείται. Άρθρο 3 Η παρούσα απόφαση αρχίζει να ισχύει από την ημέρα της έκδοσής της. Εφαρμόζεται έως ότου λήξει η κοινή δράση 2008/112/ΚΕΠΠΑ του Συμβουλίου. Βρυξέλλες, 15 Ιουνίου 2010.

Δημόσια ασφάλεια


ΚΑΝΟΝΙΣΜΌΣ (ΕΕ) αριθ. 509/2010 ΤΗΣ ΕΠΙΤΡΟΠΉΣ τη 14η Ιουνίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 15 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Ιουνίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 14ης Ιουνίου 2010 για την έγκριση της διάθεσης στην αγορά του άλατος με νάτριο του συμπλόκου Fe(ΙΙΙ)-EDTA ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2010) 3729] (Το κείμενο στη γερμανική γλώσσα είναι το μόνο αυθεντικό) (2010/331/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7, Εκτιμώντας τα ακόλουθα: (1) Στις 4 Σεπτεμβρίου 2006 η εταιρεία Akzo Nobel Chemicals GmbH υπέβαλε στις αρμόδιες αρχές του Ηνωμένου Βασιλείου αίτηση για τη διάθεση στην αγορά του άλατος με νάτριο του συμπλόκου Fe(ΙΙΙ)-EDTA ως νέου συστατικού τροφίμων. (2) Στις 11 Σεπτεμβρίου 2006 ο αρμόδιος οργανισμός αξιολόγησης τροφίμων του Ηνωμένου Βασιλείου εξέδωσε την αρχική του έκθεση αξιολόγησης. Στην εν λόγω έκθεση συνάχθηκε το συμπέρασμα ότι χρειαζόταν πρόσθετη αξιολόγηση. (3) Στις 27 Νοεμβρίου 2006 η Επιτροπή ενημέρωσε όλα τα κράτη μέλη σχετικά με την αίτηση αυτή. Στις 22 Δεκεμβρίου 2006 ζητήθηκε από την ΕΑΑΤ να διενεργήσει την αξιολόγηση. (4) Στις 26 Νοεμβρίου 2009, έπειτα από αίτηση της Επιτροπής, η επιστημονική ομάδα για τις πρόσθετες ύλες των τροφίμων και τις πηγές θρεπτικών συστατικών που προστίθενται στα τρόφιμα (ANS) εξέδωσε γνώμη σχετικά με την ασφάλεια του άλατος με νάτριο του συμπλόκου Fe(ΙΙΙ)-EDTA. Στην εν λόγω γνώμη η ΕΑΑΤ κατέληξε στο συμπέρασμα ότι δεν υπάρχει ανησυχία όσον αφορά το EDTA, εφόσον η πρόσληψη του EDTA δεν υπερβαίνει τα 1,9 mg EDTA ανά χιλιόγραμμο σωματικού βάρους ημερησίως. (5) Ο κανονισμός (ΕΚ) αριθ. 953/2009 της Επιτροπής, της 13ης Οκτωβρίου 2009, σχετικά με ουσίες που επιτρέπεται να προστίθενται για ειδικούς διατροφικούς σκοπούς σε τρόφιμα τα οποία προορίζονται για ειδική διατροφή (2), η οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (3), και/ή ο κανονισμός (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα (4), θεσπίζουν ειδικές διατάξεις για τη χρήση βιταμινών, μετάλλων και άλλων ουσιών στα τρόφιμα. Η χρήση του άλατος με νάτριο του συμπλόκου Fe(ΙΙΙ)-EDTA θα πρέπει να επιτραπεί με την επιφύλαξη των απαιτήσεων της εν λόγω νομοθεσίας. Τα όρια που καθορίζονται στο παράρτημα II της παρούσας απόφασης σχετίζονται αποκλειστικά με το EDTA αυτό καθαυτό και ισχύουν με την επιφύλαξη οιωνδήποτε ορίων για την προσθήκη σιδήρου στα τρόφιμα. Βάσει της επιστημονικής αξιολόγησης διαπιστώνεται ότι το άλας με νάτριο του συμπλόκου Fe(ΙΙΙ)-EDTA πληροί τα κριτήρια που καθορίζονται στο άρθρο 3 παράγραφος 1 του κανονισμού (ΕΚ) αριθ. 258/97. (6) Για να διασφαλιστεί ότι τα παιδιά δεν θα υπερβαίνουν την αποδεκτή ημερήσια πρόσληψη EDTA, είναι σκόπιμο να τεθούν όρια για την προσθήκη του EDTA στα τρόφιμα. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άλας με νάτριο του συμπλόκου Fe(ΙΙΙ)-EDTA ως πηγή σιδήρου, όπως καθορίζεται στο παράρτημα I, μπορεί να διατεθεί στην αγορά της Ένωσης ως νέο συστατικό τροφίμων που θα χρησιμοποιείται στα τρόφιμα με την επιφύλαξη των ειδικών διατάξεων του κανονισμού (ΕΚ) αριθ. 953/2009, της οδηγίας 2002/46/ΕΚ και/ή του κανονισμού (ΕΚ) αριθ. 1925/2006. Η μέγιστη ποσότητα άλατος με νάτριο του συμπλόκου Fe(ΙΙΙ)-EDTA (εκφρασμένου ως άνυδρου άλατος EDTA) που πρέπει να χρησιμοποιείται στα τρόφιμα καθορίζεται στο παράρτημα II. Άρθρο 2 Η ονομασία του νέου συστατικού τροφίμων που επιτρέπεται, δυνάμει της παρούσας απόφασης, να αναγράφεται στην επισήμανση του τροφίμου στο οποίο περιέχεται είναι «Άλας με νάτριο του συμπλόκου Fe(ΙΙΙ)-EDTA». Άρθρο 3 Η παρούσα απόφαση απευθύνεται στην εταιρεία Akzo Nobel Chemicals GmbH, Kreuzauer Strasse 46, 52355 Düren, ΓΕΡΜΑΝΙΑ. Βρυξέλλες, 14 Ιουνίου 2010.

Πολιτική για την υγεία

ΑΓΟΡΑΝΟΜΙΚΗ ΝΟΜΟΘΕΣΙΑ


ΑΠΌΦΑΣΗ 2010/336/ΚΕΠΠΑ ΤΟΥ ΣΥΜΒΟΥΛΊΟΥ της 14ης Ιουνίου 2010 για τις δραστηριότητες της ΕΕ προς υποστήριξη της συνθήκης για το εμπόριο όπλων, στο πλαίσιο της ευρωπαϊκής στρατηγικής για την ασφάλεια ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 26 παράγραφος 2 και το άρθρο 31 παράγραφος 1, Εκτιμώντας τα ακόλουθα: (1) Στις 12 Δεκεμβρίου 2003, το Ευρωπαϊκό Συμβούλιο υιοθέτησε μια ευρωπαϊκή στρατηγική ασφάλειας στην οποία γινόταν έκκληση για μια διεθνή τάξη που θα βασίζεται σε μια πραγματικά πολυμερή διάσταση. Η ευρωπαϊκή στρατηγική ασφάλειας αναγνωρίζει τον Χάρτη των Ηνωμένων Εθνών ως το θεμελιώδες πλαίσιο για τις διεθνείς σχέσεις. Η ενίσχυση των Ηνωμένων Εθνών και ο εξοπλισμός τους με τα αναγκαία μέσα, έτσι ώστε να ανταποκρίνονται στις ευθύνες τους και να ενεργούν αποτελεσματικά, αποτελεί προτεραιότητα για την Ευρωπαϊκή Ένωση. (2) Στις 6 Δεκεμβρίου 2006, η γενική συνέλευση των Ηνωμένων Εθνών εξέδωσε το ψήφισμα 61/89, με τίτλο «Προς μια συνθήκη για το εμπόριο όπλων: θέσπιση διεθνών κοινών κανόνων για τις εισαγωγές, εξαγωγές και τη μεταβίβαση συμβατικών όπλων». (3) Στα συμπεράσματά του της 11ης Δεκεμβρίου 2006, το Συμβούλιο χαιρέτισε την επίσημη έναρξη της διαδικασίας για την κατάρτιση μιας νομικά δεσμευτικής διεθνούς συνθήκης για το εμπόριο όπλων και διαπίστωσε με ικανοποίηση ότι μια σαφής πλειοψηφία των κρατών μελών του ΟΗΕ, συμπεριλαμβανομένων όλων των κρατών μελών της ΕΕ, υποστήριξε το προαναφερόμενο ψήφισμα 61/89 των Ηνωμένων Εθνών. Το Συμβούλιο επιβεβαίωσε ότι στη διαδικασία αυτή ενεργό ρόλο θα διαδραματίσουν η ΕΕ και τα κράτη μέλη της και τόνισε τη σημασία της συνεργασίας με άλλα κράτη και περιφερειακές οργανώσεις στα πλαίσια της διαδικασίας αυτής. (4) O γενικός γραμματέας των Ηνωμένων Εθνών συνέστησε ομάδα κυβερνητικών εμπειρογνωμόνων (OKE) απαρτιζόμενη από 28 μέλη για να συνεχίσει να εξετάζει τη δυνατότητα μιας συνθήκης για το εμπόριο όπλων. Η ομάδα κατέληξε στο συμπέρασμα ότι απαιτείται περαιτέρω μελέτη και ότι θα πρέπει να καταβληθούν σταδιακά νέες προσπάθειες, με επίδειξη ανοιχτού πνεύματος και με διαφάνεια, στο πλαίσιο των Ηνωμένων Εθνών. Η ΟΚΕ παρότρυνε όσα κράτη μέλη διαθέτουν τη δυνατότητα να συντρέχουν τα κράτη που χρειάζονται βοήθεια, όταν αυτά το ζητούν. (5) Στα συμπεράσματά του της 10ης Δεκεμβρίου 2007 το Συμβούλιο εξέφρασε τη σταθερή πεποίθησή του ότι μια σφαιρική, νομικά δεσμευτική πράξη, συνεπής με τις υφιστάμενες υποχρεώσεις των κρατών δυνάμει του συναφούς διεθνούς δικαίου, η οποία θα θεσπίζει κοινούς διεθνείς κανόνες για τις εισαγωγές, εξαγωγές και τη μεταβίβαση συμβατικών όπλων, θα συμβάλει τα μέγιστα στην αντιμετώπιση της ανεπιθύμητης και ανεύθυνης διάδοσης συμβατικών όπλων. (6) Το ινστιτούτο των Ηνωμένων Εθνών για την έρευνα περί του αφοπλισμού (UNIDIR) υποστήριξε τη διαδικασία αυτή αναλαμβάνοντας μια μελέτη σε δύο μέρη, η οποία αποτελείται από δύο εμπεριστατωμένες αναλύσεις των απόψεων των κρατών μελών των ΗΕ για τη σκοπιμότητα, το πεδίο εφαρμογής και τα χαρακτηριστικά μιας συνθήκης για το εμπόριο όπλων (ΣΕΟ). Οι αναλύσεις, που έγιναν τον Δεκέμβριο 2007 και τον Ιανουάριο 2008, αποτελούν χρήσιμη πηγή για την ΟΚΕ. (7) Στις 24 Δεκεμβρίου 2008, η γενική συνέλευση των Ηνωμένων Εθνών εξέδωσε το ψήφισμα 63/240, με τίτλο «Προς μια συνθήκη για το εμπόριο όπλων η οποία θα θεσπίζει κοινούς διεθνείς κανόνες για τις εισαγωγές, τις εξαγωγές και τη μεταβίβαση συμβατικών όπλων» και η οποία προβλέπει τη σύσταση ανοικτής ομάδας (OEWG) για να εξετάσει περαιτέρω εκείνα τα στοιχεία στην έκθεση της ΟΚΕ για τα οποία μπορεί να επιτευχθεί συναίνεση ώστε να περιληφθούν σε μια ενδεχόμενη δεσμευτική συνθήκη για τις εισαγωγές, τις εξαγωγές και τη μεταβίβαση συμβατικών όπλων. Η OEWG συνεδρίασε δύο φορές και υπέβαλε έκθεση στη γενική συνέλευση του ΟΗΕ επισημαίνοντας ότι το πρόβλημα του ανεξέλεγκτου εμπορίου συμβατικών όπλων και η διοχέτευσή τους στην παράνομη αγορά πρέπει να αντιμετωπισθεί με διεθνή δράση. (8) Βάσει των ανωτέρω συμπερασμάτων του Συμβουλίου, η ΕΕ αποφάσισε να υποστηρίξει τη διαδικασία της συνθήκης για το εμπόριο όπλων, μέσω της διεύρυνσης της συζήτησης ώστε να συμπεριλάβει κράτη μη μέλη της ΟΚΕ, καθώς και άλλους φορείς, όπως η κοινωνία των πολιτών και ο βιομηχανικός κλάδος, ώστε να αναπτυχθεί η κατανόηση του θέματος και η συμβολή στο έργο της OEWG. Για τον σκοπό αυτόν εγκρίθηκε στις 19 Ιανουαρίου 2009 από το Συμβούλιο η απόφαση 2009/42/ΚΕΠΠΑ (1) του Συμβουλίου, της 19ης Ιανουαρίου 2009, προς υποστήριξη των δραστηριοτήτων της ΕΕ για την προώθηση μεταξύ τρίτων χωρών της διαδικασίας που οδηγεί σε συνθήκη για το εμπόριο όπλων, στο πλαίσιο της ευρωπαϊκής στρατηγικής ασφάλειας. (9) Στο πλαίσιο της εφαρμογής της απόφασης 2009/42/ΚΕΠΠΑ, το ινστιτούτο των Ηνωμένων Εθνών για την έρευνα περί του αφοπλισμού (UNIDIR) οργάνωσε ως εκτελεστικός φορέας της απόφασης έξι περιφερειακά σεμινάρια, μία παράπλευρη εκδήλωση και εκδηλώσεις έναρξης και λήξης μεταξύ Φεβρουαρίου 2009 και Φεβρουαρίου 2010. Αυτές οι δραστηριότητες επέτρεψαν στους εμπλεκόμενους φορείς, μεταξύ άλλων στους εκπροσώπους της κοινωνίας των πολιτών, του βιομηχανικού κλάδου και των χωρών που δεν συμμετείχαν στην ΟΚΕ, να συμμετάσχουν σε ανοικτές άτυπες συζητήσεις σχετικά με τη συνθήκη για το εμπόριο όπλων. Η εφαρμογή της απόφασης 2009/42/ΚΕΠΠΑ προσέφερε επίσης μια ευκαιρία για να ενσωματωθούν οι εθνικές και περιφερειακές προσεγγίσεις στη διεξαγόμενη διεθνή διαδικασία, συνέβαλε δε στον προσδιορισμό του πεδίου εφαρμογής και των επιπτώσεων μιας συνθήκης για το εμπόριο συμβατικών όπλων. (10) Στις 2 Δεκεμβρίου 2009 η γενική συνέλευση των Ηνωμένων Εθνών ενέκρινε το ψήφισμα 64/48 που φέρει τον τίτλο «Συνθήκη για το εμπόριο όπλων» με το οποίο αποφασίστηκε να συγκληθεί το 2012 η διάσκεψη των Ηνωμένων Εθνών για τη συνθήκη για το εμπόριο όπλων ώστε να εκπονηθεί ένα νομικώς δεσμευτικό μέσο με τους πλέον προωθημένους κοινούς διεθνείς κανόνες για τις μεταβιβάσεις συμβατικών όπλων. Στο ψήφισμα αποφασίζεται επίσης ότι οι εναπομείνασες συνεδριάσεις της OEWG πρέπει να θεωρηθούν ως συνεδριάσεις προπαρασκευαστικής επιτροπής για τη διάσκεψη του ΟΗΕ. (11) Λαμβάνοντας υπόψη τις δραστηριότητες που προβλέπει η ως άνω απόφαση 2009/42/ΚΕΠΠΑ η οποία εκπνέει τον Μάιο 2010, την ανάγκη διοργάνωσης μιας επιτυχούς διάσκεψης του ΟΗΕ για τη συνθήκη για το εμπόριο όπλων το 2012, καθώς και τη σύσταση, που περιέχεται στο ψήφισμα 64/48, βάσει της οποίας πρέπει να εξασφαλιστεί η ευρύτερη δυνατή και αποτελεσματική συμμετοχή στη διάσκεψη, η ΕΕ οφείλει να στηρίξει την προπαρασκευαστική διαδικασία της διάσκεψης του ΟΗΕ, ώστε να εξασφαλιστεί η μεγαλύτερη δυνατή συμμετοχή σε αυτήν και η δυνατότητα να διατυπωθούν συγκεκριμένες συστάσεις ως προς τα στοιχεία μιας μελλοντικής συνθήκης για το εμπόριο όπλων. Η υποστήριξη της ΕΕ στη διαδικασία της συνθήκης για το εμπόριο όπλων θα πρέπει να περιλαμβάνει μέτρα στήριξης των συστημάτων ελέγχου των εθνικών εξαγωγών και εισαγωγών σε τρίτες χώρες, τα οποία θα πρέπει να ευθυγραμμίζονται με μια μελλοντική συνθήκη για το εμπόριο όπλων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Προς στήριξη της συνθήκης για το εμπόριο όπλων, η Ευρωπαϊκή Ένωση αναλαμβάνει δραστηριότητες με τους εξής στόχους: - στήριξη της προπαρασκευαστικής διαδικασίας της διάσκεψης του ΟΗΕ για τη συνθήκη για το εμπόριο όπλων ώστε να εξασφαλιστεί η μεγαλύτερη δυνατή συμμετοχή σ’ αυτήν και η δυνατότητα να διατυπωθούν συγκεκριμένες συστάσεις ως προς τα στοιχεία μιας μελλοντικής συνθήκης για το εμπόριο όπλων, - στήριξη των κρατών μελών του ΟΗΕ ώστε να αναπτύξουν και να βελτιώσουν εμπειρογνωμοσύνη σε εθνικό και περιφερειακό επίπεδο για τη διεξαγωγή αποτελεσματικών ελέγχων των μεταβιβάσεων όπλων, ώστε να εξασφαλιστεί η μεγαλύτερη δυνατή αποτελεσματικότητα της συνθήκης για το εμπόριο όπλων από την έναρξη ισχύος της. 2. Προς επίτευξη του στόχου της παραγράφου 1 η ΕΕ αναλαμβάνει: - διοργάνωση επτά περιφερειακών σεμιναρίων, μίας εκδήλωσης έναρξης και μίας εκδήλωσης λήξης, τριών το πολύ παράπλευρων εκδηλώσεων και της διάδοσης των αποτελεσμάτων. Λεπτομερής περιγραφή του ως άνω προγράμματος περιλαμβάνεται στο παράρτημα. Άρθρο 2 1. Η εφαρμογή της παρούσας απόφασης ανατίθεται στην ύπατη εκπρόσωπο της Ένωσης για θέματα εξωτερικής πολιτικής και πολιτικής ασφάλειας (στο εξής ΥΕ). 2. Η υλοποίηση των σχεδίων του άρθρου 1 παράγραφος 2 εκτελείται από το ινστιτούτο των Ηνωμένων Εθνών για την έρευνα περί του αφοπλισμού (UNIDIR). 3. Το UNIDIR θα εκτελέσει αυτά τα καθήκοντα υπό την ευθύνη της ΥΕ. Για τον λόγο αυτό, η ΥΕ προβαίνει στις κατάλληλες ρυθμίσεις με το UNIDIR. Άρθρο 3 1. Το ποσό δημοσιονομικής αναφοράς για την εκτέλεση του προγράμματος που προβλέπεται στο άρθρο 1 παράγραφος 2 είναι 1 520 000 EUR. 2. Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης. 3. Η Ευρωπαϊκή Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Προς τον σκοπό αυτό, η Επιτροπή συνάπτει χρηματοδοτική συμφωνία με το UNIDIR. Η συμφωνία ορίζει ότι το UNIDIR εξασφαλίζει την προβολή της συνεισφοράς της ΕΕ, ανάλογα με το μέγεθός της. 4. Η Επιτροπή προσπαθεί να συνάψει τη χρηματοδοτική συμφωνία της παραγράφου 3 το ταχύτερο δυνατό μετά την έναρξη ισχύος της παρούσας απόφασης. Ενημερώνει το Συμβούλιο σχετικά με τυχόν δυσκολίες που συναντά κατά την εν λόγω διαδικασία και σχετικά με την ημερομηνία σύναψης της χρηματοδοτικής συμφωνίας. Άρθρο 4 Η ΥΕ ενημερώνει το Συμβούλιο για την υλοποίηση της παρούσας απόφασης του Συμβουλίου βάσει τακτικών εκθέσεων που ακολουθούν τη διοργάνωση ενός εκάστου περιφερειακού σεμιναρίου, του τελικού και του εναρκτήριου σεμιναρίου καθώς και των παράπλευρων εκδηλώσεων. Οι εκθέσεις θα ετοιμάζονται από το ινστιτούτο των Ηνωμένων Εθνών για την έρευνα περί του αφοπλισμού (UNIDIR) και θα αποτελούν τη βάση της αξιολόγησης που θα κάνει το Συμβούλιο. Η Επιτροπή παρέχει πληροφορίες σχετικά με τις χρηματοδοτικές πτυχές της υλοποίησης του προγράμματος που προβλέπεται στο άρθρο 1 παράγραφος 2. Άρθρο 5 1. Η παρούσα απόφαση αρχίζει να ισχύει την ημέρα έκδοσής της. 2. Η παρούσα απόφαση λήγει 24 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3. Λήγει 6 μήνες μετά την ημερομηνία έναρξης ισχύος της, εάν δεν έχει συναφθεί ως τότε η εν λόγω χρηματοδοτική συμφωνία. Λουξεμβούργο, 14 Ιουνίου 2010.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 503/2010 ΤΗΣ ΕΠΙΤΡΟΠΉΣ της 11ης Ιουνίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 12 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Ιουνίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 504/2010 ΤΗΣ ΕΠΙΤΡΟΠΉΣ της 11ης Ιουνίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΚ) αριθ. 877/2009 για την περίοδο 2009/10 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2009/10 καθορίστηκαν στον κανονισμό (ΕΚ) αριθ. 877/2009 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 502/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΚ) αριθ. 877/2009 για την περίοδο 2009/10, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 12 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Ιουνίου 2010.

Εμπορικές πράξεις

Εμπορική νομοθεσία


ΑΠΌΦΑΣΗ ΤΗΣ ΕΠΙΤΡΟΠΉΣ της 11ης Ιουνίου 2010 για την τροποποίηση του παραρτήματος της απόφασης 2004/432/ΕΚ σχετικά με την έγκριση των σχεδίων επιτήρησης καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου [κοινοποιηθείσα υπό τον αριθμό Ε(2010) 3548] (Κείμενο που παρουσιάζει ενδιαφέρον για τον ΕΟΧ) (2010/327/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 29 παράγραφος 1 τέταρτο εδάφιο και το άρθρο 29 παράγραφος 2, Εκτιμώντας τα ακόλουθα: (1) Η οδηγία 96/23/ΕΚ θεσπίζει μέτρα ελέγχου των ουσιών και των ομάδων καταλοίπων που αναφέρονται στο παράρτημα I της εν λόγω οδηγίας. Σύμφωνα με την οδηγία 96/23/ΕΚ, η εγγραφή και η παραμονή στους καταλόγους τρίτων χωρών από τις οποίες τα κράτη μέλη επιτρέπεται να εισάγουν ζώα και πρωτογενή προϊόντα ζωικής προέλευσης που καλύπτονται από αυτή την οδηγία εξαρτώνται από την υποβολή, από τις ενδιαφερόμενες τρίτες χώρες, σχεδίου που παραθέτει τις εγγυήσεις που προσφέρουν όσον αφορά την επιτήρηση των ομάδων καταλοίπων και των ουσιών που αναφέρονται στο εν λόγω παράρτημα. Τα εν λόγω σχέδια πρέπει να επικαιροποιούνται κατόπιν αιτήματος της Επιτροπής, ιδίως όταν ορισμένοι έλεγχοι το καθιστούν αναγκαίο. (2) Η απόφαση 2004/432/ΕΚ της Επιτροπής, της 29ης Απριλίου 2004, σχετικά με την έγκριση των σχεδίων επιτήρησης καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου (2) εγκρίνει τα σχέδια επιτήρησης καταλοίπων που υπέβαλαν ορισμένες τρίτες χώρες οι οποίες απαριθμούνται στον κατάλογο του παραρτήματος της εν λόγω απόφασης όσον αφορά τα ζώα και τα πρωτογενή προϊόντα ζωικής προέλευσης που αναφέρονται στον εν λόγω κατάλογο. (3) Η Μποτσουάνα υπέβαλε στην Επιτροπή σχέδιο επιτήρησης καταλοίπων για ιπποειδή. Η αξιολόγηση του εν λόγω σχεδίου και οι πρόσθετες πληροφορίες που έλαβε η Επιτροπή παρέχουν επαρκείς εγγυήσεις σχετικά με το εν λόγω σχέδιο όσον αφορά τα ιπποειδή. Επομένως, τα ιπποειδή θα πρέπει να συμπεριληφθούν στην εγγραφή για την Μποτσουάνα, στον κατάλογο του παραρτήματος της απόφασης 2004/432/ΕΚ. (4) Η Γκάμπια δεν υπέβαλε σχέδιο επιτήρησης καταλοίπων για προϊόντα υδατοκαλλιέργειας για το έτος 2009. Επομένως, η σχετική εγγραφή για την Γκάμπια θα πρέπει να διαγραφεί από τον κατάλογο του παραρτήματος της απόφασης 2004/432/ΕΚ. Η Γκάμπια ενημερώθηκε σχετικά. (5) Επιθεώρηση της Επιτροπής στην Ινδία αποκάλυψε σοβαρές ανεπάρκειες όσον αφορά την εφαρμογή του σχεδίου επιτήρησης καταλοίπων για το γάλα και το μέλι. Επομένως, οι εγγραφές για την Ινδία σχετικά με το γάλα και το μέλι θα πρέπει να διαγραφούν από τον κατάλογο του παραρτήματος της απόφασης 2004/432/ΕΚ. Η Ινδία ενημερώθηκε ανάλογα. (6) Η Δημοκρατία της Μολδαβίας υπέβαλε στην Επιτροπή σχέδιο επιτήρησης καταλοίπων για το μέλι. Η αξιολόγηση του εν λόγω σχεδίου και οι πρόσθετες πληροφορίες που έλαβε η Επιτροπή παρέχουν επαρκείς εγγυήσεις για το εν λόγω σχέδιο όσον αφορά το μέλι. Επομένως, το μέλι θα πρέπει να συμπεριληφθεί στην εγγραφή για την Δημοκρατία της Μολδαβίας, στον κατάλογο του παραρτήματος της απόφασης 2004/432/ΕΚ. (7) Η Πρώην Γιουγκοσλαβική Δημοκρατία της Μακεδονίας υπέβαλε στην Επιτροπή σχέδιο επιτήρησης καταλοίπων για χοίρους, πουλερικά, προϊόντα υδατοκαλλιέργειας, αυγά, άγρια θηράματα και μέλι. Η αξιολόγηση του εν λόγω σχεδίου και οι πρόσθετες πληροφορίες που έλαβε η Επιτροπή παρέχουν επαρκείς εγγυήσεις σχετικά με το εν λόγω σχέδιο όσον αφορά τα εν λόγω προϊόντα. Επομένως, θα πρέπει να συμπεριληφθούν στις εγγραφές για την Πρώην Γιουγκοσλαβική Δημοκρατία της Μακεδονίας, στον κατάλογο του παραρτήματος της απόφασης 2004/432/ΕΚ. (8) Η Σιγκαπούρη υπέβαλε στην Επιτροπή σχέδιο επιτήρησης καταλοίπων για τα προϊόντα υδατοκαλλιέργειας. Η αξιολόγηση του εν λόγω σχεδίου και οι πρόσθετες πληροφορίες που έλαβε η Επιτροπή παρέχουν επαρκείς εγγυήσεις σχετικά με το εν λόγω σχέδιο όσον αφορά τα προϊόντα υδατοκαλλιέργειας. Επομένως, η εγγραφή για προϊόντα υδατοκαλλιέργειας για την Σιγκαπούρη στον κατάλογο του παραρτήματος της απόφασης 2004/432/ΕΚ θα πρέπει να τροποποιηθεί έτσι ώστε να διαγραφεί ο περιορισμός των εισαγωγών σε αλιευτικά προϊόντα που παρασκευάζονται με βάση πρώτες ύλες από υδατοκαλλιέργειες από κράτη μέλη της ΕΕ ή εγκεκριμένες από την ΕΕ τρίτες χώρες. (9) Η Ουγκάντα υπέβαλε στην Επιτροπή σχέδιο επιτήρησης καταλοίπων για το μέλι και για τα προϊόντα υδατοκαλλιέργειας. Η αξιολόγηση του εν λόγω σχεδίου και οι πρόσθετες πληροφορίες που έλαβε η Επιτροπή παρέχουν επαρκείς εγγυήσεις σχετικά με το εν λόγω σχέδιο ώστε να δικαιολογείται η συμπερίληψη του μελιού και των προϊόντων υδατοκαλλιέργειας στις σχετικές εγγραφές για την Ουγκάντα στον κατάλογο της απόφασης 2004/432/ΕΚ. (10) Προκειμένου να αποφευχθεί τυχόν διαταραχή του εμπορίου, πρέπει να οριστεί μεταβατική περίοδος για να καλύψει τις αποστολές προϊόντων υδατοκαλλιέργειας από τη Γκάμπια και μελιού από την Ινδία που απεστάλησαν με προορισμό την Ένωση πριν από την ημερομηνία εφαρμογής της παρούσας απόφασης. Δεν χρειάζεται να προβλεφθεί μεταβατική ρύθμιση για τα προϊόντα γάλακτος από την Ινδία, καθώς σήμερα δεν γίνονται εισαγωγές των προϊόντων αυτών από την Ινδία στην Ευρωπαϊκή Ένωση, λόγω του γεγονότος ότι δεν υπάρχουν καταλογογραφημένες εκμεταλλεύσεις προϊόντων γάλακτος στην Ινδία από τις οποίες να μπορεί να επιτραπεί η εισαγωγή προϊόντων γάλακτος. (11) Συνεπώς, η απόφαση 2004/432/ΕΚ θα πρέπει να τροποποιηθεί αναλόγως. (12) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2004/432/ΕΚ αντικαθίσταται από το κείμενο του παραρτήματος της παρούσας απόφασης. Άρθρο 2 Για μεταβατική περίοδο έως την 1η Αυγούστου 2010, τα κράτη μέλη αποδέχονται αποστολές προϊόντων υδατοκαλλιέργειας από την Γκάμπια και αποστολές μελιού από την Ινδία υπό την προϋπόθεση ότι ο εισαγωγέας αυτών των προϊόντων μπορεί να αποδείξει ότι τα προϊόντα αυτά είχαν πιστοποιηθεί και αποσταλεί αντίστοιχα από την Γκάμπια και την Ινδία και ήταν καθ’ οδόν προς την Ένωση πριν από τις 15 Ιουνίου 2010. Άρθρο 3 Η παρούσα απόφαση εφαρμόζεται από τις 15 Ιουνίου 2010. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 11 Ιουνίου 2010.

Πολιτική για την υγεία


ΚΑΝΟΝΙΣΜΌΣ (ΕΕ) αριθ. 502/2010 ΤΗΣ ΕΠΙΤΡΟΠΉΣ της 10ης Ιουνίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΚ) αριθ. 877/2009 για την περίοδο 2009/10 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2009/10 καθορίστηκαν στον κανονισμό (ΕΚ) αριθ. 877/2009 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 500/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΚ) αριθ. 877/2009 για την περίοδο 2009/10, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 11 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Ιουνίου 2010.

Εμπορικές πράξεις

Εμπορική νομοθεσία


ΑΠΌΦΑΣΗ ΤΗΣ ΕΠΙΤΡΟΠΉΣ της 10ης Ιουνίου 2010 για τη χορήγηση παρέκκλισης από την εφαρμογή του κανονισμού (ΕΚ) αριθ. 1165/2008 του Ευρωπαϊκού Κοινοβουλίου και του Συμβουλίου σχετικά με τις στατιστικές για το ζωικό κεφάλαιο και το κρέας όσον αφορά τη Βουλγαρία και τη Γερμανία [κοινοποιηθείσα υπό τον αριθμό Ε(2010) 3617] (Τα κείμενα στη βουλγαρική και τη γερμανική γλώσσα είναι τα μόνα αυθεντικά) (2010/323/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1165/2008 του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με τις στατιστικές για το ζωικό κεφάλαιο και το κρέας και με την κατάργηση των οδηγιών 93/23/ΕΟΚ, 93/24/ΕΟΚ και 93/25/ΕΟΚ του Συμβουλίου (1), και κυρίως το άρθρο 20 παράγραφος 1, την αίτηση που υποβλήθηκε από τη Βουλγαρία στις 10 Φεβρουαρίου 2009, την αίτηση που υποβλήθηκε από τη Γερμανία στις 20 Μαρτίου 2009, Εκτιμώντας τα ακόλουθα: (1) Σύμφωνα με το άρθρο 20 του κανονισμού (ΕΚ) αριθ. 1165/2008, η Επιτροπή μπορεί να χορηγεί στα κράτη μέλη παρέκκλιση από την εφαρμογή του εν λόγω κανονισμού, σε περίπτωση που η εφαρμογή του εν λόγω κανονισμού στο εθνικό στατιστικό σύστημα κράτους μέλους απαιτεί μείζονες προσαρμογές και είναι πιθανό να προκαλέσει σημαντικά πρακτικά προβλήματα. (2) Ενδείκνυται να χορηγηθούν τέτοιες παρεκκλίσεις στη Βουλγαρία και τη Γερμανία σε συνέχεια των αιτήσεών τους. (3) Σύμφωνα με τον κανονισμό (ΕΚ) αριθ. 1165/2008, ένα κράτος μέλος στο οποίο έχει χορηγηθεί παρέκκλιση έως την 1η Ιανουαρίου 2010 εξακολουθεί να εφαρμόζει τις διατάξεις των οδηγιών του Συμβουλίου 93/23/ΕΟΚ (2), 93/24/ΕΟΚ (3) και 93/25/ΕΟΚ (4) μέχρι αυτήν την ημερομηνία. (4) Σύμφωνα με τον κανονισμό (ΕΚ) αριθ. 1165/2008, ένα κράτος μέλος στο οποίο έχει χορηγηθεί παρέκκλιση έως την 1η Ιανουαρίου 2011 εξακολουθεί να εφαρμόζει τις διατάξεις της οδηγίας 93/25/ΕΟΚ του Συμβουλίου μέχρι αυτήν την ημερομηνία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Χορηγείται στη Βουλγαρία και τη Γερμανία παρέκκλιση από την εφαρμογή του κανονισμού (ΕΚ) αριθ. 1165/2008 για περίοδο που λήγει την 1η Ιανουαρίου 2010. 2. Χορηγείται στη Γερμανία παρέκκλιση από την εφαρμογή του κανονισμού (ΕΚ) αριθ. 1165/2008 όσον αφορά τα προβατοειδή και τα αιγοειδή για περίοδο που λήγει την 1η Ιανουαρίου 2011. Άρθρο 2 Η παρούσα απόφαση απευθύνεται στη Βουλγαρία και την Ομοσπονδιακή Δημοκρατία της Γερμανίας. Η παρούσα απόφαση εφαρμόζεται από την 1η Ιανουαρίου 2009. Βρυξέλλες, 10 Ιουνίου 2010.


ΚΑΝΟΝΙΣΜΌΣ (ΕΕ) αριθ. 501/2010 ΤΗΣ ΕΠΙΤΡΟΠΉΣ της 10ης Ιουνίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 11 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Ιουνίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 499/2010 ΤΗΣ ΕΠΙΤΡΟΠΉΣ της 9ης Ιουνίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 10 Ιουνίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Ιουνίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ